**Kúpna zmluva č. ..........................(návrh)**

uzavretá podľa § 409 a nasl. zákona č. 513/1991 Zb. Obchodný zákonník v znení

neskorších predpisov (ďalej v texte ako „zmluva“ v príslušnom gramatickom tvare)

**Zmluvné strany**

**Kupujúci: Obec Podkriváň**

Sídlo: Podkriváň 87, 985 51 Podkriváň

Zastúpený**:** Jozef Malatinec, starosta

IČO: 00316318

DIČ: 2021237273

Bankové spojenie: Všeobecná úverová banka, a.s.

IBAN: SK46 0200 0000 0026 9552 7851

Tel.: 047/4493101, 0907237596

E mail: obecpodkrivan@gmail.com

Zástupca na rokovanie

vo veciach technických: Jozef Malatinec

Tel: 047/4493101, 0907237596

E mail: obecpodkrivan@gmail.com

(ďalej v texte ako **„Kupujúci“** v príslušnom gramatickom tvare)

**Predávajúci:**

Obchodné meno:

Sídlo:

Krajina:

Štatutárny zástupca:

IČO:

DIČ:

IČ DPH:

Bankové spojenie:

Číslo účtu / IBAN:

Registrácia:

Tel.:

emailová adresa:

(ďalej v texte ako „**Predávajúci“** v príslušnom gramatickom tvare)

**Preambula**

Zmluvné strany uzatvárajú zmluvu na dodávku tovaru, ktorá je výsledkom postupu zadania zákazky s nízkou hodnotou súlade so Zákonom 343/2015 Z. z o verejnom obstarávaní a o zmene a doplnení niektorých zákonov na predmet zákazky: ***„****Technická infraštruktúra pre triedený zber - obec Podkriváň – dodanie tovaru****“***

**Čl. I**

**Predmet zmluvy**

1. Predmetom zmluvy je záväzok Predávajúceho dodať Kupujúcemu predmet kúpy definovaný v Prílohe č. 1, 2 tejto kúpnej zmluvy – Opis predmetu zmluvy (časti 1,2) a v článku II tejto zmluvy. Tovar sa Predávajúci zaväzuje dodať vo vyhotovení, s výbavou a sprievodnou dokumentáciou minimálne v zmysle špecifikácie uvedenej v tejto prílohe.
2. Predávajúci sa zaväzuje dodať Tovar špecifikovaný v bode 1. článku I (ďalej v texte ako „**Tovar**“, v príslušnom gramatickom tvare) a Kupujúci sa zaväzuje Tovar prevziať a zaplatiť za Tovar dohodnutú kúpnu cenu, všetko za podmienok dohodnutých v tejto zmluve.
3. Predávajúci sa zaväzuje dodať Tovar špecifikovaný v bode 1. článku I na adresu: Obec Podkriváň – Obecný úrad v Podkriváni.

**Čl. II**

**Kúpna cena**

1. Kúpna cena za dodanie Tovaru je stanovená výsledkom verejného obstarávania identifikovaného v bode preambula tejto zmluvy nasledovne:

**Časť č.1 Kolesový traktor s príslušenstvom**

|  |  |  |  |  |
| --- | --- | --- | --- | --- |
| Názov položky | Množstvo | Cena bez DPH [EUR] | DPH [EUR] | **Cena s DPH [EUR]** |
| Kolesový traktor s príslušenstvom– príloha č. 1 | 1 ks |  |  |  |

*Pokiaľ uchádzač nie je platca DPH, uvedie to v ponuke.*

**Časť č.2 Traktorový náves**

|  |  |  |  |  |
| --- | --- | --- | --- | --- |
| Názov položky | Množstvo | Cena bez DPH za á [EUR] | DPH [EUR] | **Cena s DPH [EUR]** |
| Traktorový náves – príloha č 2 | 1 ks |  |  |  |

*Pokiaľ uchádzač nie je platca DPH, uvedie to v ponuke.*

1. Kúpnou cenou sa rozumie maximálna kúpna cena vrátane všetkých poplatkov súvisiacich s dodaním Tovaru, a to najmä colných a daňových poplatkov, komplexného zabezpečenia služieb spojených s dodávkou Tovaru (náklady na dopravu) a vrátane vykonania zaškolenia.
2. Zmeniť výšku dohodnutej kúpnej ceny podľa tejto zmluvy je možné len v prípade zmeny výšky dane z pridanej hodnoty, prípadne v dôsledku zmeny právnych predpisov upravujúcich výšku cla, dane prípadne iných zákonných poplatkov.

**Čl. III**

**Platobné podmienky**

1. Kupujúci neposkytuje zálohu ani preddavok na dodanie Tovaru.
2. Tovar dodá Predávajúci Kupujúcemu na základe objednávky vystavenej Kupujúcim.
3. Platba za Tovar sa realizuje bezhotovostne prevodným príkazom na účet Predávajúceho, na základe faktúry vystavenej Predávajúcim a doručenej Kupujúcemu, po prevzatí Tovaru Kupujúcim.
4. Platobné podmienky boli dohodnuté tak, že Kupujúci sa zaväzuje kúpnu cenu za Tovar podľa tejto zmluvy uvedenú v bode 1. článku II zmluvy zaplatiť na základe faktúry doručenej Kupujúcemu po protokolárnom odovzdaní a prevzatí Tovaru.
5. Zástupcom kupujúceho na prevzatie Tovaru je: Jozef Malatinec. Preberací protokol je neoddeliteľnou súčasťou faktúry vystavenej predávajúcim.
6. Podmienkou vystavenia faktúry musí byť zmluvnými stranami podpísaný Preberací protokol o prevzatí Tovaru vystavený v súlade s bodom 4. článku IV tejto zmluvy.
7. Miestom pre doručovanie faktúry s prílohou v písomnej forme je adresa Kupujúceho uvedená v záhlaví tejto zmluvy, pokiaľ sa zmluvné strany nedohodnú inak. Predávajúci je povinný doručiť Kupujúcemu faktúru v minimálne štyroch vyhotoveniach. Predávajúcim predložená faktúra k úhrade musí obsahovať zákonom stanovené náležitosti. Zmluvné strany sa dohodli, že faktúra musí obsahovať najmä:

a) názov Tovaru,

b) deň dodania,

c) predmet úhrady,

 d) IČO predávajúceho, obchodné meno predávajúceho, DIČ predávajúceho,

 IČ DPH predávajúceho,

 f) čiastku k úhrade,

 g) DPH,

 h) splatnosť faktúry.

1. Zmluvné strany sa dohodli, že splatnosť faktúry je 60 dní odo dňa doručenia faktúry Kupujúcemu. Zmluvné strany vzájomne konštatujú, že dohoda o lehote splatnosti podľa tohto bodu zmluvy nie je v hrubom nepomere k právam a povinnostiam zhotoviteľa zo záväzkového vzťahu založeného touto zmluvou.
2. Ak faktúra doručená Predávajúcim nespĺňa zákonné podmienky v zmysle osobitného predpisu resp. podmienky dohodnuté touto zmluvou, je Kupujúci oprávnený faktúru vrátiť Predávajúcemu na prepracovanie. V takomto prípade nie je Kupujúci v omeškaní so zaplatením kúpnej ceny Predávajúcemu.
3. Predávajúci berie na vedomie, že predmet kúpnej zmluvy bude financovaný z dotácie v rámci Environmentálneho fondu na základe zmluvy o poskytnutí dotácie a vlastných zdrojov kupujúceho.
4. Zmluvné strany berú na vedomie, že kúpna cena je hradená na základe zmluvy o poskytnutí dotácie a faktúra bude 100% zaplatená Predávajúcemu po pripísaní dotácie na účet Kupujúceho.

**Čl. IV**

**Dodacie podmienky**

1. Predávajúci je povinný Tovar dodať najneskôr **do 60 kalendárnych dní** odo dňa vystavenia objednávky. Presný deň a hodina dodania Tovaru sa stanoví po dohode zmluvných strán.
2. Dohodou o presnom dni a hodine dodania Tovaru sa rozumie, že Predávajúci písomne alebo prostredníctvom emailu na adresu obecpodkrivan@gmail.com oznámi Kupujúcemu deň a hodinu dodania Tovaru najmenej sedem pracovných dní pred samotným dodaním Tovaru. Pre prípad, ak absentuje objektívna skutočnosť vylučujúca prevzatie tovaru Kupujúcim, je Kupujúci povinný písomne alebo prostredníctvom emailu deň a hodinu dodania Tovaru potvrdiť. Potvrdenie dňa a hodiny dodania Tovaru zo strany Kupujúceho je nevyhnutnou podmienkou pre odovzdanie Tovaru.
3. Predávajúci je povinný dodať Tovar, ktorý je špecifikovaný v tejto zmluve nový a bez vád, v bezchybnom a plne funkčnom stave, v požadovanej a deklarovanej kvalite, s príslušnými certifikátmi, návodmi a vyhláseniami o zhode a pri odovzdávaní Tovaru resp. pred podpisom Preberacieho protokolu je Predávajúci povinný predviesť jeho funkčnosť.
4. O dodaní Tovaru Predávajúcim a jeho prevzatí Kupujúcim spíšu Zmluvné strany písomný Preberací protokol. Preberací protokol na znak súhlasu s obsahom osoby oprávnené konať v mene Predávajúceho a Kupujúceho podpíšu.
5. Podpisom Preberacieho protokolu osobami oprávnenými konať v mene Kupujúceho a súčasne osobou oprávnenou konať v mene Predávajúceho sa považuje Tovar za dodaný. Kupujúci nie je povinný preberací protokol podpísať, a to najmä ak Tovar vykazuje zjavné vady prípadne vykazuje viditeľné znaky poškodenia prípadne ak predávajúci odmietne predviesť funkčnosť Tovaru pred prevzatím Kupujúcim.

**Čl. V**

**Záruka**

1. Predávajúci vyhlasuje, že preberá záväzok, že dodaný Tovar bude spôsobilý na použitie na obvyklý účel a že si zachová obvyklé vlastnosti minimálne po dobu záruky, ktorá je minimálne 24 mesiacov.
2. Záruka začína plynúť dňom dodania Tovaru.
3. Ak je vada, ktorá podstatne ovplyvňuje použiteľnosť Tovaru zavinená Predávajúcim, je Predávajúci povinný uhradiť Kupujúcemu škodu v zmysle § 373 a nasledujúcich Obchodného zákonníka.
4. V prípade zistených vád alebo nedorobkov Tovaru resp. jeho častí (vrátane nedodržania predpísaných parametrov, resp. vlastností Tovaru alebo niektorej jeho časti) je Kupujúci oprávnený uplatniť voči Predávajúcemu nárok zo záruky za akosť diela v rámci záručnej doby v rozsahu primeranom povahe a závažnosti vady/vád alebo nedorobku.
5. Kupujúci je povinný uplatniť si svoj nárok zo záruky najneskôr do tridsiatich pracovných dní, odkedy sa o jestvujúcej vade/vadách dozvedel. Uplatnenie nároku je Kupujúci povinný uplatniť písomne výzvou na odstránenie vady/vád Tovaru so stručným popisom jestvujúcej vady/vád Tovaru prípadne jeho časti.
6. Predávajúci je povinný vykonať obhliadku Tovaru alebo jeho časti a pristúpiť k odstráneniu vady/vád Tovaru prípadne jeho časti v mieste, kde sa Tovar resp. jeho časť, ktorá má vadu/vady nachádza. Kupujúci je povinný poskytnúť Predávajúcemu potrebnú súčinnosť a to tak, aby bolo možné v čo najkratšom čase vadu/vady odstrániť. Predávajúci nemá nárok na náhradu nákladov súvisiacich s dopravou do miesta, kde sa tovar resp. jeho časť nachádza ani žiadny iný peňažný nárok súvisiaci s odstránením vady/vád Tovaru resp. jeho časti. Odstránenie vady/vád je povinný Predávajúci vždy uskutočniť na vlastný účet.
7. Pre prípad, ak Predávajúci zistí, že nie je možné odstrániť vadu/vady na Tovare resp. jeho časti priamo v mieste kde sa nachádza, je povinný na svoj účet zabezpečiť prevoz Tovaru resp. jeho časti do autorizovaného servisu.
8. Ak Predávajúci po výzve Kupujúceho neodstráni vadu/vady v lehote najneskôr do 15 dní od doručenia písomnej výzvy a zmluvné strany sa nedohodnú inak, je Kupujúci oprávnený zabezpečiť odstránenie vady/vád Tovaru prípadne jeho časti na svoj účet v autorizovanom servise resp. u iného predajcu na náklady Kupujúceho. Takéto svoje rozhodnutie oznámi písomne Predávajúcemu.
9. Všetky náklady súvisiace s odstránením vady/vád Tovaru alebo jeho časti spôsobom podľa bodu 8. článku V tejto zmluvy je povinný Predávajúci nahradiť Kupujúcemu najneskôr do troch dní od doručenia vyúčtovania nákladov Predávajúcemu. Kupujúci je povinný písomne oznámiť Predávajúcemu výšku nákladov vynaložených na odstránenie vady/vád Tovaru alebo jeho časti bez zbytočného odkladu po ich zaplatení. Nákladmi pre účely odstránenia vady diela sa rozumejú najmä všetky výdavky Kupujúceho súvisiace s dopravou, všetky výdavky súvisiace s prípadným posúdením vady/vád, výdavky na materiál a výdavky na prácu.
10. Predávajúci nenesie zodpovednosť za vady spôsobené neodbornou prevádzkou, neodbornou obsluhou alebo neodbornou údržbou. Reklamáciu Kupujúceho je však Predávajúci vždy oprávnený zamietnuť iba na základe odborného vyjadrenia, ktoré je Predávajúci povinný Kupujúcemu spolu so zamietnutím reklamácie zamietnuť, inak sa má za to, že k zamietnutiu reklamácie nedošlo.

**Čl. VI**

**Servisné podmienky**

1. Predpredajný servis je povinný Predávajúci zabezpečiť na vlastné náklady.
2. Predávajúci je povinný na písomný pokyn kupujúceho vykonávať bezodplatne záručný servis, odplatne pozáručný autorizovaný servis, údržbu a opravy. Postup zmluvných strán pri odstraňovaní vady/vád Tovaru resp. jeho časti upravuje čl. V tejto zmluvy.
3. Predávajúci sa zaväzuje zabezpečiť dodávku originálnych náhradných dielov, dielcov a príslušenstva a ostatných dodávaných komponentov základnej a doplnkovej výbavy pre tovary za ceny porovnateľné na trhu v mieste a čase a to na základe písomnej objednávky kupujúceho. Pokiaľ sa jedná o záručné opravy je povinný postupovať v súlade so záručnými podmienkami dohodnutými podľa tejto zmluvy.

**Čl. VII**

**Zmluvné pokuty a úroky z omeškania**

1. Zmluvné strany sa dohodli, že v prípade, ak Predávajúci nedodá Tovar riadne a včas Kupujúcemu, je Predávajúci povinný zaplatiť Kupujúcemu zmluvnú pokutu vo výške 0,5% z celkovej zmluvnej ceny Tovaru každý aj začatý deň omeškania s jeho dodaním. Nárok Kupujúceho na náhradu škody zaplatením zmluvnej pokuty nie je dotknutý. V prípade omeškania Predávajúceho s dodaním Tovaru o viac ako 30 dní, je Kupujúci oprávnený od tejto zmluvy odstúpiť.
2. Zmluvné strany sa dohodli, že pre prípad, ak Predávajúci odmietne strpieť výkon kontroly podľa článku X bod 72 tejto zmluvy, je povinný Kupujúcemu zaplatiť zmluvnú pokutu vo výške 25% z celkovej zmluvnej ceny Tovaru za každé jedno porušenie, a to aj opakovane. Nárok Kupujúceho na náhradu škody zaplatením zmluvnej pokuty nie je dotknutý.
3. V prípade nedodržania lehoty splatnosti faktúry je Predávajúci oprávnený uplatniť si úrok z omeškania vo výške 0,03% z nesplatenej čiastky istiny za každý deň omeškania so zaplatením.

**Čl. VIII**

**Vlastnícke právo**

1. Kupujúci nadobudne vlastnícke právo k Tovaru dňom jeho riadneho dodania Predávajúcim, v súlade s podmienkami stanovenými v tejto zmluve. Okamihom nadobudnutia vlastníckeho práva k Tovaru prechádzajú na Kupujúceho všetky riziká vyplývajúce z jeho užívania, vrátane jeho poškodenia, prípadne zničenia.

**Čl. IX**

**Zánik zmluvy**

1. Táto zmluva zaniká :
	1. ak sa nestane účinnou v súlade s článkom X bod 1. tejto zmluvy ani do 12 mesiacov od nadobudnutia jej platnosti,
	2. písomnou dohodou zmluvných strán, a to ku dňu uvedenému v dohode,
	3. odstúpením od zmluvy v prípadoch, ktoré stanovuje táto zmluva a § 344 a nasl. Obchodného zákonníka.
2. Odstúpenie od zmluvy nadobúda účinnosť dňom jeho doručenia druhej zmluvnej strane  a zmluva sa zrušuje od tohto dňa a nie od jej počiatku.
3. Kupujúci je oprávnený od zmluvy bez predchádzajúcej písomnej výzvy odstúpiť, ak Predávajúci
4. dodá tovar, ktorý nespĺňa technické parametre deklarované v cenovej ponuke,
5. poruší povinnosť podľa článku X bod 2. písm. a) až g) tejto zmluvy,
6. ak súd rozhodol o začatí  konkurzného konania týkajúceho sa Predávajúceho  ako dlžníka,
7. vstúpi do likvidácie,
8. je ako povinný účastníkom exekučného konania.

**Čl. X**

**Osobitné ustanovenia**

1. Táto zmluva nadobúda platnosť dňom jej podpisu obidvomi zmluvnými stranami a účinnosť po splnení nasledovnej podmienky:
	1. zverejnenie zmluvy v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov,
2. Predávajúci je povinný strpieť výkon kontroly/auditu súvisiaceho s dodávaným Tovarom podľa tejto zmluvy, prácami a službami a všetkými činnosťami podľa tejto zmluvy a to kedykoľvek počas platnosti a účinnosti zmluvy o poskytnutí dotácie, a to oprávnenými osobami a poskytnúť im všetku potrebnú súčinnosť.
3. Pokiaľ nie je v tejto zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením (ďalej len „Písomnosti“) musia byť urobené v písomnej forme a doručené na adresu druhej zmluvnej strany uvedenú v záhlaví tejto zmluvy. Písomnosť sa považuje za doručenú pokiaľ v tejto zmluve nie je uvedené inak za nasledovných podmienok:
4. v prípade osobného doručovania odovzdaním Písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej Písomnosti, alebo odmietnutím prevzatia Písomnosti takou osobou;
5. v prípade doručovania prostredníctvom Slovenskej pošty, a. s. alebo iného doručovateľa doručením na adresu zmluvnej strany a v prípade doporučenej zásielky odovzdaním Písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke.

**Čl. XI**

**Záverečné ustanovenia**

* 1. Akékoľvek zmeny tejto zmluvy je možné uskutočniť iba písomne formou dodatkov k zmluve v zmysle príslušných ustanovení zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, podpísaných osobami oprávnenými konať za zmluvné strany.
	2. Právne vzťahy výslovne touto zmluvou neupravené sa riadia ustanoveniami zákona č. 513/1991 Zb. Obchodný zákonník SR v znení neskorších predpisov, resp. príslušnými všeobecne záväznými právnymi predpismi Slovenskej republiky.
	3. Predávajúci vyhlasuje, že ku dňu podpisu tejto zmluvy si ako partner verejného sektora splnil povinnosť zápisu do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
	4. Zmluvné strany sa zaväzujú, že všetky spory, ktoré vyplynú v súvislosti s touto zmluvou budú riešiť prednostne cestou rokovaní, aby dospeli k dohode. V prípadoch, kedy ani potom nedôjde k dohode zmluvných strán, sa zmluvné strany dohodli, že spory budú riešené podľa príslušných ustanovení Obchodného zákonníka a ostatných všeobecne záväzných právnych predpisov. Týmito predpismi sa riadia aj vzťahy neupravené v tejto zmluve.
	5. Predávajúci je povinný plniť všetky povinnosti podľa zákona o verejnom obstarávaní a iných súvisiacich právnych predpisov (o.i. zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), najmä:

a) prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,

b) zabezpečiť splnenie povinnosti podľa písm. a) u každého subdodávateľa a navrhovaného subdodávateľa, ktorý vie alebo má vedieť, že ním poskytované plnenia súvisia s plnením predmetu tejto zmluvy,

c) oznamovať Kupujúcemu aktuálne údaje o svojich subdodávateľoch, údaje o osobách oprávnených konať za subdodávateľov v rozsahu podľa zákona o verejnom obstarávaní, údaje o predmete subdodávky a podiele subdodávateľa na plnení predmetu zmluvy,

d) zabezpečiť, aby subdodávatelia spĺňali podmienky účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky; nový subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.

* 1. Predávajúci je povinný uviesť zoznam svojich subdodávateľov spolu s predmetom subdodávky a podielom na celkovej realizácii Zmluvy v Prílohe č.2 tejto Zmluvy. Predávajúci je oprávnený zmeniť subdodávateľa len s predchádzajúcim písomným súhlasom Kupujúceho. Žiadosť o zmenu subdodávateľa písomne predkladá Predávajúci Kupujúcemu minimálne 5 pracovných dní pred plánovaným dátumom zmeny subdodávateľa. Predávajúci je v súlade s § 41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Zmluvy. Tieto informácie uvádza Predávajúci v Prílohe č.2 tejto Zmluvy. Predávajúci je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Kupujúcemu. Ak Predávajúci hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Kupujúcemu všetky údaje podľa tohto odstavca a doklady preukazujúce splnenie podmienok účasti - § 32 ods. 1 písm. e) týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky.
	2. Táto zmluva je vyhotovená v štyroch rovnopisoch, z ktorých každý má platnosť originálu, s jedným vyhotovením pre Predávajúceho a tromi vyhotoveniami pre Kupujúceho.
	3. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.

Prílohy:

Príloha č. 1 – Kolesový traktor s príslušenstvom

Príloha č. 2 – Traktorový náves

Príloha č. 3 – Zoznam subdodávateľov ( v prípade relevantnosti, ak nerelevantné – preškrtne)

V......................, dňa ................. V ......................, dňa ................

**Predávajúci: Kupujúci:**

....................................................... .........................................................

 **Obec Podkriváň**

Jozef Malatinec, starosta obce